Logor smrti Belzec
<s>Logor Belzec () bio je nacistički nemački logor smrti u Belzecu kod Lublina u Poljskoj, u kome je između marta 1942. i decembra 1942. ubijeno 434.508 ljudi</s>

<s>Skoro svi ubijeni u Belzecu bili su Jevreji, a sa njima i manji broj Poljaka i Roma Samo dva Jevrejina su preživela boravak u logoru: Rudolf Reder i Haim Hirzman.</s><s>Zanemarljiv broj preživelih je razlog što se za ovaj logor malo zna i pored ogromnog broja žrtava.</s>

<s>Istorija logora</s>

<s>Dana 13. oktobra 1941.</s><s>Hajnrih Himler je naredio šefu lublinske policije i brigade SS Odilu Globočniku da germanizuje regiju oko grada Zamošć i da osnuje prvi logor smrti u Generalnom gubernatorstvu kod Belzeca.</s><s>Ovo mesto je izabrano iz 3 razloga: 
 Nalazi se između Lublina i Galicije gde je logor mogao da služi eliminaciji Jevreja iz obe ove oblasti.</s><s>Nalazi se na glavnoj železničkoj pruzi između Lublina i Lavova.</s><s>Severnu ivicu logora činio je antitenkovski jarak koga su iskopali jevrejski prinudni radnici.</s><s>Iako je iskopan da ima vojnu namenu, korišćen je kao ogromna masovna grobnica.</s>

<s>Logor je izgrađen do marta 1942.</s>

<s>Kristijan Virt i Gotlib Hering postavljeni za direktore logora.</s><s>Obojica su imali iskustva u eutanaziji hendikepiranih u nacističkoj Nemačkoj.</s><s>Oni su razvili sistem kojim su zatvorenici gušeni izduvnim gasovima motora koji su cevima sprovođeni u gasne komore.</s><s>Tri drvene gasne komore su bile maskirane kao barake i tuševi radnog logora.</s><s>Počele su da rade 17. marta 1942. kada je započela realizacija Operacije Rajnhard.</s><s>U početku su masovne egzekucije išle sporo zbog tehničkih problema, a gomile leševa sahranjenih ispod tankog sloja zemlje su trulile i nadimale se, i tako izbijale na površinu.</s><s>Ovaj problem se u drugim logorima eliminisao uvođenjem masovnih kremacija.</s><s>Kasnije je izgrađeno 6 betonskih gasnih komora koje su mogle istovremeno da prime više od 1000 žrtava.</s><s>U decembru 1942. u logoru je pogubljena poslednja grupa logoraša.</s><s>Time je od Jevreja očišćena regija oko Belzeca.</s><s>Kasnije su zamni ostaci žrtava ekshumirani i izdrobljeni.</s><s>Logor je rastavljen i njegovo područje je pošumljeno.</s>

<s>Arheološko istraživanje logora Belzec obavljeno je 1997-1998.</s><s>Komemorativni spomenik na ovom mestu izgrađen je 2004.</s>

<s>Reference</s>

<s>Spoljašnje veze</s>

<s>Spomen područje Belzec 
 Belzec (-{hagalil.com}-)  
 Hronološka lista grupa Jevreja koje je SS deportovao 1942. u logor Belzec</s>

<s>Holokaust
Belzec
Poljska u Drugom svjetskom ratu</s>

